Minn L- Imżebbel . . . il- pulċinell ta' Ġeżebel . . . Ħbieb , Ili xi ftit taż- żmien ma nibbloggja waħda tajba . Tassew kelli bżonn pawża tajba mill- kitba , jew aħjar mill- bżonn li nesprimi ruħi dwar il- ħwejjeġ li spiss nittratta f' dan il- blogg . Minbarra dan , sforz il- bosta riċerki li kont qiegħed nagħmel dan l- aħħar , kelli bżonn nieqaf , indur waħda sew miegħi nnifsi u naħseb . F' dawn l- aħħar ftit ġimgħat , iċ- ċirkostanzi tal- ħajja ppreżentawli bosta ideat u esperjenzi ġodda x' nixtarr u nomgħod , u bħalissa għaddej minn indiġestjoni senswali u intellettwali ddoqq l- iskotti . Għalhekk nemmen li għalissa jkun aħjar li nikkumenta dwar xejn , għax sinċerament , ma nafx sewwasew fejn qiegħed . Qiegħed nikteb dawn l- erba' linji sempliċiment biex naqsam magħkom taħdita li dan l- aħħar laqtitni ferm . Din it- taħdita , li tistgħu tarawha fiż- żewġ vidjows li jidhru hawn taħt , tittratta l- kalendarju taċ- ċiviltà tal- Maya u dwar dak li niesha kellhom x' jgħidulna dwar il- passat , il- preżent , u l- ġejjieni immedjat tagħna . Transkrizzjoni sħiħa bl- Ingliż tat- taħdita tista' titniżżel minn fil- format pdf . 26 ta' Jannnar , 1949 - 16 ta' Novembru , 2005 Jidhirli li huwa importnati li kulħadd ikun konxju mill- ideat li dan ir- riċerkatur , ċertu , iddedika l- aħħar snin ta' ħajtu biex ixerred . Naħseb li ċerti aspetti ta' din it- taħdita għalikom m' humiex ġodda għalkollox , iżda n- nisġa ta' l- istampa sħiħa li twaħħad kollox tidhirli tant ' ġdida' u tant minnha , li ironikament , forsi lanqas titwemmen . Madankollu , ikun xi jkun il- verdett tagħkom dwar dan it- tagħrif , nemmen li ma tkunux ħlejtu ħinkom . Anzi , ma niskanta xejn jekk tibdew taraw lilkom , lill- istorja , lid- dinja u lill- univers li jħaddanha minn lenti xi ftit jew wisq differenti . Għalhekk għal darba mhux se neħdilkom ħafna ħin , għax din it- taħdita diġà hija twila biżżejjed . . . u jekk issegwuha sew , għandkom mnejn tiġu lkoll KONXJI li forsi ħin ma tantx fadlilna aktar . . . Il- lejl it- tajjeb . ( B' dedika lill- istudjużi taċ- ċiviltà tal- Maya u Ian Xel Lungold . Jalla r- riċerki u l- messaġġi tagħkom jgħaddu minn għala l- ibgħad widna ta' din il- pjaneta . . . sa l- ogħla qċaċet tal- kuxjenza umana . ) . Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .